เล่าเรื่องชุมชนมอญ วัดประดิษฐาราม
มหาวิทยาลัยราชภัฏบ้านสมเด็จเจ้าพระยา
ชุมชนวัดประดิษฐารามหรือที่เรียกกันมาแต่เดิมว่ามอญใหม่"บ้านมอญ" คือบริเวณที่อยู่ตรงข้ามมหาวิทยาลัยราชภัฏบ้านสมเด็จเจ้าพระยา ขึ้นกับแขวงหิรัญรูจี เขตธนบุรี กรุงเทพมหานคร เหตุที่เรียกว่าบ้านมอญ เพราะเป็นชุมชนมอญจากเมืองทวายและมะริดที่อพยพเข้ามาในสมัยพระบาทสมเด็จพระพุทธเลิศหล้านภาลัย (รัชกาลที่ ๒) แห่งกรุงรัตนโกสินทร์ สาเหตุที่เข้ามาในครั้งนี้ เนื่องจากพระเจ้าปดุง กษัตริย์พม่า กล่าวหาว่ามอญทั้ง ๒ เมือง เป็นกบฎ ต้องโทษประหารชีวิตด้วยการเอาไฟคลอกอย่างทารุณ มอญพวกนี้จึงหนีภัยเข้ามาในประเทศไทย มอญปากลัดหรือมอญพระประแดงเป็นมอญกลุ่มแรกที่อพยพเข้ามา รัชกาลที่ ๒ โปรดเกล้าฯ ให้ตั้งบ้านเรือนอยู่ที่จังหวัดนนทบุรีก่อน จนเมื่อสร้าง เมืองนครเขื่อนขันธ์แล้วเสร็จ จึงโปรดเกล้าฯ ให้มอญที่อยู่ในเมืองนนทบุรีย้ายไปอยู่ที่นครเขื่อนขันธ์ ปัจจุบันคืออำเภอพระประแดง จังหวัดสมุทรปราการ มอญกลุ่มนี้จึงได้ชื่อและรู้จักกันในนาม มอญปากลัด หรือ มอญพระประแดง เรียกตัวเองว่า มอญใหม่ ที่มา : วราห์ โรจนวิภาต. (๒๕๖๔). เล่าเรื่องชุมชนมอญ วัดประดิษฐาราม ใน วัยเก๋าเล่าเรื่อง@ฝั่งธนฯ. (น.๑๕๖-๑๙๙). สำนักศิลปะและวัฒนธรรม มหาวิทยาลัยราชภัฏบ้านสมเด็จเจ้าพระยา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix
ธนบุรี -- ความเป็นอยู่และประเพณี
ชุมชนวัดประดิษฐาราม